Document ID: 31995D0405

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Οκτωβρίου 1995 για την τροποποίηση της απόφασης 95/301/ΕΚ σχετικά με ορισμένα μέτρα προστασίας από τον αφθώδη πυρετό στη Ρωσία (Κείμενο που παρουσιάζει ενδιαφέρον για τον ΕΟΧ) (95/405/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από τη συνθήκη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 παράγραφος 1,
Εκτιμώντας:
ότι επιβεβαιώθηκε η εμφάνιση κρουσμάτων αφθώδους πυρετού στην περιφέρεια της Μόσχας (Ρωσία) 7 ότι η εμφάνιση αφθώδους πυρετού στη Ρωσία αποτελεί, λόγω της εμπορίας ορισμένων ζωικών προϊόντων, σοβαρή απειλή για τις αγέλες των κρατών μελών 7 ότι, η απόφαση 95/301/ΕΚ της Επιτροπής της 26ης Ιουλίου 1995 σχετικά με ορισμένα μέτρα προστασίας από τον αφθώδη πυρετό στη Ρωσία (2) θέσπισε περιορισμούς στις εισαγωγές των εν λόγω προϊόντων από την περιφέρεια της Μόσχας, συμπεριλαμβανομένης της απαγόρευσης των εισαγωγών προϊόντων του αίματος που προορίζονται για κατανάλωση από τον άνθρωπο 7 ότι, ωστόσο, δύνανται να πραγματοποιούνται, χωρίς κίνδυνο για την Κοινότητα εισαγωγές ορισμένων προϊόντων του αίματος των οποίων το pH έχει μεταβληθεί 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 95/301/ΕΚ τροποποιείται ως εξής:
1. Στο άρθρο 1 παράγραφος 3, μετά τη λέξη «Ρωσία» προστίθενται τα εξής: «όπως τροποποιήθηκε με την απόφαση 95/405/ΕΚ».
2. Στο άρθρο 1 προστίθενται τα εξής:
«4. Η απαγόρευση που αναφέρεται στην παράγραφο 1 δεν ισχύει για προϊόντα αίματος που υποβλήθηκαν σε διαδικασία οξύνισης ώστε το pH να έχει διατηρηθεί σε επίπεδα μικρότερα του 6 επί μία ώρα τουλάχιστον.
5. Τα κράτη μέλη εξασφαλίζουν ότι τα πιστοποιητικά που συνοδεύουν τα προϊόντα του αίματος που αποστέλλονται από τη Ρωσία φέρουν την ακόλουθη ένδειξη:
"Προϊόντα αίματος που είναι σύμφωνα με την απόφαση 95/405/ΕΚ της Επιτροπής σχετικά με ορισμένα μέτρα προστασίας από τον αφθώδη πυρετό στη Ρωσία όπως τροποποιήθηκε με την απόφαση 95/405/ΕΚ"».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Οκτωβρίου 1995.

Labels: 3
17
18
6